alexandrainst/scandi-wiki huggingface dataset:
Cafu

Marcos Evangelista de Morais (), kjend som Cafu [kaˈfu], er ein brasiliansk tidlegare fotballspelar, fødd i São Paulo. Han vart verdsmeister med Brasil i både 1994 og 2002, i den sistnemnde meierskapen som kaptein. Cafu spelte også VM-finalen 1998, og er dermed den einaste fotballspelaren som har spelt i tre VM-finalar. I tida 1990-2006 spelte han 142 landskampar for Brasil, noko som er landskamprekord i Brasil. Han skåra fem mål på landslaget.

På klubbplan spelte Cafu for både São Paulo (1990-94), AS Roma (1997-2003) og AC Milan (2003-08). Med São Paulo vart han seriemesiter i 1992 og vann Copa Libertadores både i 1992 og 1993. I Roma var han delaktig då klubben vann Serie A i 2001, medan han tre år seinare vann same Serie A med Milan. Han spelte meisterligafinalen i 2005, då Milan tapte for Liverpool FC etter straffeskyting, men kom ikkje på bana då Milan vann meisterligafinalen 2007.

Cafu vert rekna som å ha vore ein av dei aller beste sidebackane i Serie A. Han var ein dynamisk og energetisk høgreback, særleg hugsa for å vere både snøgg og uthaldande, samt med gode både taktiske og tekniske evner.

Kjelder
Denne artikkelen bygger på «Cafu» frå ,  den 24. juli 2015.  
 

Brasilianske fotballspelarar
Spelarar i Fotball-VM 1994
Spelarar i Fotball-VM 1998
Spelarar i Fotball-VM 2002
Spelarar i Fotball-VM 2006
Milan-spelarar
Roma-spelarar
British South American Airways

British South American Airways (BSAA) var eit britisk statsdrive flyselskap som i tida 1946-49 flaug ruter til Karibia og vestkysten av Sør-Amerika. BSAA nytta i hovudsak Avro-fly på rutene.

Etter at to av flya forsvann, vart selskapet slått saman med med British Overseas Airways Corporation (BOAC) frå 1. januar 1950.

Kjelder
Denne artikkelen bygger på «British South American Airways» frå ,  den 25. juli 2015.  
 

Britiske flyselskap
Lilian Thuram

Ruddy Lilian Thuram-Ulien () er ein fransk tidlegare fotballspelar, fødd i Pointe-à-Pitre på Guadeloupe, som vart verdsmeister i 1998 og europameister i 2000 med Frankrike. Med sine 142 landskampar er han den spelaren med flest opptredenar i den franske landslagstrøya.

Klubbspel
Thuram spelte for Monaco FC frå 1991 til han sommaren 1996 vart overført til Parma FC. I 1999 var han med på å vinne både UEFA-cupen og den italienske cupfinalen.

Etter fem sesongar i Parma gjekk turen vidare til Juventus sommaren 2001. Her fekk han med seg to seriegull, 2002 og 2003, og ein tapt UEFA-cupfinale mot AC Milan i 2003. Thuram avslutta med to sesongar, 2006-08, i FC Barcelona.

Landslagsspel
Thuram debuterte for Frankrike i 1994. Under VM i fotball 1998 skåra han begge måla då Frankrike snudde semfinalekampen mot Kroatia og vann 2-1, faktisk var desse to måla dei einaste han skåra på landslaget. Både i VM-finalen 1998 og EM-finalen 2000 var Thuram ein viktig offensiv spelar frå sin venstreback-posisjon. Kring 2002-03 vart han flytta inn i midtforsvaret både på klubb- og landslag. Han vann VM-sølv med Frankrike i 2006, der Italia vart for sterke og vann finalen med 2-1. Thuram spelte sin 142. og siste landskamp under EM i fotball 2008.

Kjelder
Denne artikkelen bygger på «Lilian Thuram» frå ,  den 25. juli 2015.  
 

Franske fotballspelarar
Barcelona-spelarar
Juventus-spelarar
Monaco-spelarar
Parma-spelarar
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Didier Deschamps

Didier Claude Deschamps () er ein fransk fotballspelar og -trenar, fødd i Bayonne. Han var kaptein for Frankrike då landslaget vart verdsmeister i 1998 og europameister i 2000. Sidan 2012 er Deschamps fransk landslagssjef.

Kjelder
Denne artikkelen bygger på «Didier Deschamps» frå ,  den 25. juli 2015.  
 

Franske fotballspelarar
Franske fotballtrenarar
Bordeaux-spelarar
Chelsea-spelarar
Juventus-spelarar
Marseille-spelarar
Nantes-spelarar
Valencia-spelarar
Spelarar i Fotball-EM 1992
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Fabien Barthez

Fabien Alain Barthez () er ein fransk tidlegare fotballspelar som vart verdsmeister i 1998 og europameister i 2000. Målvakta Barthez var i 1993 med på å vinne Meisterligaen for Olympique Marseille. Seinare vann han seriegull med høvesvis Monaco FC i Frankrike og Manchester United i England.

Kjelder
Denne artikkelen bygger på «Fabien Barthez» frå ,  den 25. juli 2015.  
 

Franske fotballspelarar
Manchester United-spelarar
Marseille-spelarar
Monaco-spelarar
Nantes-spelarar
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2006
Bixente Lizarazu

Bixente Lizarazu () er ein fransk tidlegare fotballspelar som vart verdsmeister i 1998 og europameister i 2000 for Frankrike. Som klubbspelar vert han hugsa for sine åtte sesongar i Bordeaux og like mange sesongar i Bayern München. Mellom 1992 og 2004 spelte venstrebacken Lizarazu 97 landskampar for Frankrike.

Klubbspel
Lizarazu debuterte for Girondins Bordeaux hausten 1988. Fram til sommaren 1995 spelte han 246 seriekampar for klubben, som i hans siste sesong nådde finalen i UEFA-cupen, der det vart tap for Bayern München. Etter ein sesongs mellomspel i spanske Athletic Bilbao, vart han sommaren 1997 overført til nettopp Bayern München. I den tyske klubben var ha med å vinne fem seriemeisterskap; 1999-2001, 2003 og 2006, fire cupmeisterskap; 1998, 2000, 2003 og 2006. Han spelte to meisterligafinalar for Bayern München, i 1999 vart det tap 1-2 for Manchester United. I den andre meisterligafinalen møtte Bayern spanske Valencia CF i ein kamp der begge laga hadde skåra eitt mål då fløyta lydde etter 120 minuttars spel. Lizarazu var ein av dei fem spelarane som skåra i straffesparktevlinga, noko som ordna triumf for Bayern München. Lizarazu spelte ein sesong, 2004/05, før han vende tilbake til Bayern og var med på dobbeltsigeren i 2006. Han la då bort fotballskoa.

Landslagsspel
Lizarazu debuterte på landslaget i ein kamp mot Finland i november 1992. Han fekk snøgt fast plass i den franske fyrsteellevaren. I perioden frå 1996 til 2004 deltok han for Frankrike i samtlege tre europameisterskapane og dei to verdsmeisterskapane i fotball. Både VM i fotball 1998 på fransk heimegrunn, og EM i fotball 2000 enda med triumf for Lizarazu og Frankrike. Under VM på heimebane skåra han elles sitt andre og siste landslagmål i kampen mot Saudi-Arabia. Etter Frankrikes tap mot Hellas under EM i fotball 2004, var det slutt på landslaget for Lizarazu.

Kjelder
Denne artikkelen bygger på «Bixente Lizarazu» frå ,  den 25. juli 2015.  
 

Franske fotballspelarar
Bayern München-spelarar
Bordeaux-spelarar
Marseille-spelarar
Athletic Bilbao-spelarar
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Spelarar i Fotball-VM 2002
Spelarar i Fotball-EM 2004
Pomelo

Pomelo (Citrus maxima) er ein art i sitrusslekta som stammar frå Søraust-Asia. Frukta er ei stor, pæreforma sitrusfrukt med grøngult skal og gult, raudt eller grønt fruktkjøt. Ei frukt kan vega opptil 10 kg. Det tjukke skalet, som utgjer over halvparten av vekta til frukta, kan brukast til å laga sukat. Pomelo kan minna om grapefrukt, men fruktkjøtet er søtt og har ikkje same beiske smak. Pomelo er ein av opphavsplantane til appelsin, grapefrukt, tangelo, mandelo og andre sitrushybridar.

Kjelder

«Pomelo» (23. januar 2013). Store norske leksikon. Fri artikkel henta 25. juli 2015.

Sitrusslekta
Sitrusfrukter
Palmachim

Palmachim (hebraisk skrift פַּלְמַחִים) er ein kibbutz sentralt i Israel. Han ligg kring ti kilometer sør for Tel Aviv-området langs kysten av Middelhavet mellom sanddyner og høyrer til Gan Raveh regionale kommune. I 2004 hadde han eit folketal på 500.

Historie

Palmachim vart grunnlagd den 11. april 1949 av tidlegare medlemmar av Palmach på landområde nær den avfolka palestinsk-arabiske landsbyen Nabi Rubin.

I 2004 vart kibbutz-livsstilen endra og innbyggjarane vart ansvarlege for si eiga inntekt og forbruk.

Turisme
Ruinane av den gamle hamna til Yavne, Yavneh-Yam, ligg i nærleiken og funn herfrå er stilt ut i eit lite museum i kibbutzen.

Kjelder

Denne artikkelen bygger på «Palmachim» frå ,  den 25. juli 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Busetnader grunnlagde i 1949
1949 i Israel
Busetnader i Det sentrale distriktet i Israel
Beit Hanan

Beit Hanan (hebraisk skrift בֵּית חָנָן) er ein moshav som ligg sør for Tel Aviv i Israel, kring to kilometer vest for Ness Ziona. Han er ein del av Moshavrørsla og Gan Raveh regionale kommune. Folkesetnaden er kring 500.

Historie
Han vart grunnlagd under hanukkah i 1929 av jødiske immigrantar frå Bulgaria. Beit Hanan var det første jødiske jordbrukssamfunnet som vart grunnlagd etter Palestinaopprøra i 1929. Namnet er henta frå Bibelen og 1 Kongebok 4:9.

Hovudnæringa er egg, frukthagar og drivhus.

Det vart oppdaga eit mosaikkgolv med greske inskripsjonar innafor grensa til moshaven.

Kjelder

Denne artikkelen bygger på «Beit Hanan» frå ,  den 25. juli 2015. 
 oppgav desse kjeldene:

Bakgrunnsstoff
Offisiell nettstad 

Moshavar
Busetnader i Det sentrale distriktet i Israel
Busetnader grunnlagde i 1929
1929 i Palestina
Beit Oved

Beit Oved (hebraisk skrift בֵּית עוֹבֵד, tyder Arbeidarhuset eller Huset til Obed) er ein moshav sentralt i Israel. Han ligg i utkanten av Ness Ziona og høyrer til Gan Raveh regionale kommune. I 2006 hadde Beit Oved eit folketal på 306.

Etymologi
Namnet er basert på to vers i Bibelen: «Der vart Guds paktkiste ståande i tre månader. Og Herren velsigna Obed-Edom sitt hus og alt det som høyrde han til.» (1. Krønikebok 13:14) eller: «Den som dyrkar si jord, kan eta seg mett, vitlaus er den som jagar etter fåfengde ting.» (Salomos ordtak 12:11)

Historie
Moshaven vart grunnlagd i 1933 av ei gruppe bønder. Han vart grunnlagd etter Palestinaopprøra i 1929 då det vart grunnlagd mange jordbrukssamfunn i utkanten av jødiske byar og moshavaer for å betre tryggleiken.

Kjelder

Denne artikkelen bygger på «Beit Oved» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1933
1933 i Palestina
Jødiske landsbyar i Palestinamandatet
Busetnader i Det sentrale distriktet i Israel
Ge'alya

Ge'alya, stundom skriven Galia (hebraisk skrift גְּאַלְיָה), er ein moshav sentralt i Israel. Han ligg på kystsletta og dekkjer 2 000 dekar og høyrer til Gan Raveh regionale kommune. I 2007 var folketalet 1 200.

Moshaven vart grunnlagd i 1948 av nye immigrantar frå Bulgaria. Han ligg nær dei gamle ruinane av Tel Shalaf, der ein har funne lekamar frå  jernalderen, og som er assosiert med den bibelske byen Eltekeh innafor området til Dan-stamma (Josva 19:44).

Kjelder

Denne artikkelen bygger på «Ge'alya» frå ,  den 25. juli 2015. 
 oppgav desse kjeldene:

Bakgrunnsstoff
Offisiell nettstad  

Bulgarsk diaspora i Israel
Moshavar
Busetnader grunnlagde i 1948
1948 i Israel
Busetnader i Det sentrale distriktet i Israel
Gan Sorek

Gan Sorek (hebraisk skrift גַּן שׂוֹרֵק, tyder 'Sorekhagen') er ein moshav sentralt i Israel. Han ligg på kystsletta kring fire kilometer sørvest for Rishon LeZion. Han dekkjer 700 dekar og høyrer til Gan Raveh regionale kommune. I 2006 hadde han eit folketal på 326.

Moshaven vart grunnlagd på landormådet til den avfolka palestinske landsbyen  Nabi Rubin i 1950 av immigrantar frå Polen og Romania. Han er kalla opp etter den nærliggande elva Nahal Sorek.

Kjelder

Denne artikkelen bygger på «Gan Sorek» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1950
1950 i Israel
Busetnader i Det sentrale distriktet i Israel
Polsk diaspora i Israel
Rumensk diaspora i Israel
Kfar HaNagid

Kfar HaNagid (hebraisk skrift כְּפַר הַנָּגִיד, tyder 'Fyrstedalen') er ein moshav sentralt i Israel. Han ligg på kystsletta kring 20 km sør for Tel Aviv og nord for Yavne og høyrer til Gan Raveh regionale kommune. I 2006 hadde han eit folketal på 958.

Moshaven vart grunnlagd i 1949 av immigrantar frå Bulgaria, og vart kalla opp etter Samuel HaNagid. I følgje Benny Morris, vart moshaven grunnlagd på landområdet til den avfolka palestinsk-arabiske landsbyen Al-Qubayba, men Walid Khalidi skriv at han berre ligg nær Al-Qubayba  og at Kfar HaNagid ligg på landområdet til Yibna.

Kjelder

Denne artikkelen bygger på «Kfar HaNagid» frå ,  den 25. juli 2015. 
 oppgav desse kjeldene:
Morris, Benny (2004). Birth of the palestinsk Refugee Problem Revisited. Cambridge University Press. ISBN 0-521-00967-7

Bulgarsk diaspora i Israel
Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Neta'im

Neta'im (hebraisk skrift נְטָעִים, tyder 'plantasjar') er ein moshav sentralt i Israel. Han ligg på kystsletta kring 4 km sør for Rishon LeZion og dekkjer 1 100 dekar i Gan Raveh regionale kommune. I 2006 hadde han eit folketal på 502.

Busetnaden vart grunnlagd i 1932 av innbyggjarar frå andre moshavar. Landsbyen vart først kalla Kfar HaVatikim (tyder Veteranlandsbyen), og seinare Neta'im, eit namn teke frå Første Krønikebok 4:23;
Dei var pottemakarar, desse folka, og budde i Neta'im og Gedera. Der heldt dei til hos kongen og var i teneste hos han.

Kjelder

Denne artikkelen bygger på «Neta'im» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1932
1932 i Palestina
Busetnader i Det sentrale distriktet i Israel
Ayanot

Ayanot (hebraisk skrift עֲיָנוֹת, tyder Kjelder) er ein ungdomslandsby sentralt i Israel. Han ligg nær Ness Ziona og høyrer til Gan Raveh regionale kommune. I 2011, hadde han eit folketal på 240.

Historie

Landsbyen vart grunnlagd på eit område som vart kjøpt frå Ada Maimon og starta opp som ein opplæringsgard for jenter
i 1926. Landsbyen vart grunnlagd den 30. mars 1930, men ingen budde på staden før Maimon, ti jenter og ei vakt, flytta inn den 12. januar 1932. Fram til då hadde dei budd i Ness Ziona i nærleiken. Landsbyen vart kalla opp etter dei mange kjeldene i området, men somme kjelder hevdar namnet kjem frå Femte mosebok 8:7;
For Herren din Gud fører deg inn i eit godt land, eit land med rennande bekker, med kjelder og vassårer som spring fram i dalane og på fjellet. Jewish National Fund skreiv i 1949 at namnet kom frå arabisk.

Under andre verdskrigen vart landsbyen ein jordbruksskule og tok inn unge overlevande frå Holocaust. I dag er han ein kostskule for 180 elevar.

Kjelder
Denne artikkelen bygger på «Ayanot» frå ,  den 25. juli 2015. 
 oppgav desse kjeldene:

Bakgrunnsstoff

Ungdomslandsbyar i Israel
Busetnader grunnlagde i 1930
1930 i Palestina
Jødiske landsbyar i Palestinamandatet
Busetnader i Det sentrale distriktet i Israel
Gederot regionale kommune

Gederot regionale kommune (hebraisk skrift מועצה אזורית גדרות, Mo'atza Azorit Gderot) er ein regional kommune i Sentral-Israel i Israel. Han ligg mellom Ashdod, Yavne og Gedera og dekkjr eit område på 13 000 mål. Han vart grunnlagd i 1953 og har kring 4 200 innbyggjarar.

Han grensar til Brenner regionale kommune i nord, Hevel Yavne regionale kommune i vest, Be'er Tuvia regionale kommune og Gan Yavne i sør, og byen Gedera i aust.

Busetnader
Kommunen omfattar seks moshavim og ein fellesbusetnad:
Aseret (fellesbusetnad)
Gan HaDarom (moshav)
Kfar Aviv (moshav)
Kfar Mordechai (moshav)
Meishar (moshav)
Misgav Dov (moshav)
Shdema (moshav)

Bakgrunnsstoff
Offisiell nettstad 

 
Regionale kommunar i Israel
Det sentrale distriktet i Israel
Kfar Mordechai

Kfar Mordechai (hebraisk skrift כְּפַר מָרְדְּכַי) er ein landsby sentralt i Israel, kring 30 kilometer sør for Tel Aviv, mellom Ashdod, Gedera og Yavne. Landsbyen vart grunnlagd i 1950 av britiske og sørafrikanske jødar og av somme tidlegare kibbutz-medlemmar, nær ruinane av ein palestinsk-arabisk landsby kalla Bashshit. Han er kalla opp etter Mordechai Eliash, den første israelske ambassadøren i Storbritannia.

Kfar Mordechai er ein del av Gederot regionale kommune, som òg omfattar landsbyane Asseret, Meishar, Shdema, Misgav Dov, Kfar Aviv og Gan Hadarom.

Kjelder
<div class="references-small">
Denne artikkelen bygger på «Kfar Mordechai» frå ,  den 25. juli 2015. 
 oppgav desse kjeldene:

Britisk diaspora i Israel
Moshavar
Jordbruksunionen
Busetnader i Det sentrale distriktet i Israel
Sørafrikansk diaspora i Israel
Gan HaDarom

Gan HaDarom (hebraisk skrift גַּן הַדָּרוֹם, tyder 'Den sørlege hagen') er ein moshav sør i Israel. Han ligg på kystsletta nær Ashdod og høyrer til Gederot regionale kommune.

Historie
Moshaven vart grunnlagd i 1953 av flyktningar frå Irak under Operasjon Ezra og Nehemja. Dei første nybyggjarane i Gan HaDarom budde i ein ma'abara-leir i nabolandsbyen Gan Yavne fram til infrastrukturen var på plass for ei permanent busetjing. I 1957-8 vart det bygd nye tjue hus, og 15 familiar frå Polen flytta inn i dei.

I dag bur det 118 familiar i moshaven. Dei fleste innbyggjarane arbeider i dag i nærliggande byane Ashdod og Yavneh og berre få innan jordbruk.

Kjelder

Denne artikkelen bygger på «Gan HaDarom» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1953
1953 i Israel
Irakisk diaspora i Israel
Busetnader i Det sentrale distriktet i Israel
Kfar Aviv

Kfar Aviv (hebraisk skrift כְּפַר אָבִיב, tyder 'Kjeldelandsbyen') er ein moshav sentralt i Israel, nær Ashdod. Han er ein del av Gederot regionale kommune.

Kfar Aviv vart grunnlagd i 1952 av Jewish Agency. Han var meint å ta i mot immigrantar til Israel frå Egypt. Det opphavlege namnet var Kfar HaYeor (hebraisk skrift כפר היאור, tyder 'Nil-landsbyen'). Namnet «Kfar Aviv» vart gjeve som ein referanse til utvandringa til jødane frå Egypt, som skjedde om våren i følgje Torahen (Andre mosebok 34:18). Etter kvart tok landsbyen i mot familiar frå Polen òg.

Dei fleste innbyggjarane i landsbyen arbeider andre stader.

Kjelder

Denne artikkelen bygger på «Kfar Aviv» frå ,  den 25. juli 2015. 
 oppgav desse kjeldene:

Egyptisk diaspora i Israel
Moshavar
Busetnader i Det sentrale distriktet i Israel
Busetnader grunnlagde i 1952
1952 i Israel
Meishar

Meishar (hebraisk skrift מֵישָׁר, tyder Planert) er ein moshav nær Gedera på kystsletta sør i det sentrale Israel. Han er ein del av Gederot regionale kommune.

Moshaven vart grunnlagd av immigrantar til Israel frå Tyskland og Polen i 1950.

Kjelder

Denne artikkelen bygger på «Meishar» frå ,  den 25. juli 2015. 
 oppgav desse kjeldene:

Tysk diaspora i Israel
Moshavar
Polsk diaspora i Israel
Busetnader i Det sentrale distriktet i Israel
Busetnader grunnlagde i 1950
1950 i Israel
Misgav Dov

Misgav Dov (hebraisk skrift מִשְׂגַּב דֹּב, tyder 'Dov-festninga') er ein moshav nær Gedera på kystsletta sør i det sentrale Israel. Han er ein del av Gederot regionale kommune. Han er kalla opp etter Dov Gruner, eit medlem i Irgun.

Moshaven vart grunnlagd av folk som drog frå Herut-rørsla i 1950. Immigrantar til Israel frå Russland og Irak slo seg seinare ned i samfunnet.

Kjelder

Denne artikkelen bygger på «Misgav Dov» frå ,  den 25. juli 2015. 
 oppgav desse kjeldene:

Moshavar
Busetnader i Det sentrale distriktet i Israel
Busetnader grunnlagde i 1950
1950 i Israel
Shdema

Shdema (hebraisk skrift שְׁדֵמָה) er ein moshav nær Gedera på kystsletta sør i det sentrale Israel. Han høyrer til Gederot regionale kommune.

Moshaven vart grunnlagd i 1954 for å ta i mot immigrantar til Israel frå Persia. Etter at gruppa nekta å busetje seg der, vart han folkesett av byfolk som ønskte å byrje med jordbruk.

Ordet «Shdema», som ikkje står ofte i Det gamle testamentet, tyder «jordbruksmark». Det opphavlege namnet var «Yefe Nof» (hebraisk skrift יפה נוף).

Kjelder

Denne artikkelen bygger på «Shdema» frå ,  den 25. juli 2015. 
 oppgav desse kjeldene:

Iransk diaspora i Israel
Moshavar
Busetnader i Det sentrale distriktet i Israel
Busetnader grunnlagde i 1954
1954 i Israel
Aseret

Aseret (hebraisk skrift עֲשֶׂרֶת) er ein fellesbusetnad nær Gedera på kystsletta sør i det sentrale Israel. Aseret høyrer til Gederot regionale kommune. Ordet «aseret» tyder ti, og syner til dei ti innbyggjarane frå Bilu som grunnla Gedera.

Historie
Aseret vart grunnlagd i 1954 som eit kommunesenter for Gederot regionale kommune og har framleis denne funksjonen i dag. 

Aseret vart bygd på landområdet til Bashshit, ein arabisk landsby i den arabisk-israelske krigen i 1948. Det ligg ei gammal grav ved landsbyen, som i følgje segnet skal høyre til Set, sonen til Adam i Det gamle testamentet. I følgje vitskapsfolk i Palestine Exploration Fund, kjem namnet Bashshit frå Beit Shit, som tyder «huset til Set». Grava ligg under ein moské med tre kuplar i ei åsside.

Kjelder
Denne artikkelen bygger på «Aseret» frå ,  den 25. juli 2015.  
 

Fellesbusetnader i Israel
Busetnader i Det sentrale distriktet i Israel
Busetnader grunnlagde i 1954
1954 i Israel
Gezer regionale kommune

Gezer regionale kommune (hebraisk skrift מועצה אזורית גזר, Mo'atza Azorit Gezer) er ein regional kommune i Det sentrale distriktet i Israel. Han vart grunnlagd i 1949 og hadde eit folketal på 20 700 i 2006.

Busetnader
Kommunen dekkjer fem kibbutzim, 15 moshavim og fem fellesbusetnader.

Kibbutzar
Gezer
Hulda
Na'an
Netzer Sereni
Sha'alvim

Moshavar
Azaria
Beit Uziel
Ganei Yohanan
Kfar Ben Nun
Kfar Bilu
Kfar Shmuel
Matzliah
Mishmar Ayalon
Pedaya
Petahya
Ramot Meir
Sitria
Yad Rambam
Yashresh
Yatzitz

Fellesbusetnader
Beit Hashmonay
Ganei Hadar
Karmei Yosef
Mishmar David
Nof Ayalon

Venskapsbyar
 Leawood, Kansas i USA
 Grimma i Tyskland

Kjelder

Denne artikkelen bygger på «Gezer Regional Council» frå ,  den 25. juli 2015. 
 oppgav desse kjeldene:

Bakgrunnsstoff
Offisiell nettstad 

 
Regionale kommunar i Israel
Det sentrale distriktet i Israel
Yad Rambam

Yad Rambam (hebraisk skrift יַד רַמְבַּ"ם, tyder Rambam-minnesmerket) er ein moshav sentralt i Israel. Han ligg i Shephelah nær Ramle og høyrer til Gezer regionale kommune. I 2007 var folketalet 1 000.

Moshaven vart grunnlagd den 6. november 1955 og vart kalla opp etter Maimonides (på hebraisk kalla Rambam). Dei fleste av nybyggjarane var immigrantar frå Fes i Marokko.

Kjelder

Denne artikkelen bygger på «Yad Rambam» frå ,  den 25. juli 2015.  
 

Moshavar
Busetnader grunnlagde i 1955
Busetnader i Det sentrale distriktet i Israel
1955 i Israel
Sitria

Sitria (hebraisk skrift סתריה) er ein moshav sentralt i Israel. Han ligg i Shfela nær Rehovot og høyrer til Gezer regionale kommune. I 2007 hadde han eit folketal på 999.

Moshaven vart grunnlagd av Lag BaOmer i 1949 av 95 familiar frå Polen og Romania, som hadde vore internert i ein interneringsleir på Kypros. Før 1948 budde beduinstamma sitriya (arabisk skrift السطرية) i området.

I følgje Walid Khalidi er moshaven bygd på landområdet til Abu al-Fadl, ein palestinsk-arabisk landsby avfolka i 1948.

Kjelder

Denne artikkelen bygger på «Sitria» frå ,  den 25. juli 2015. 
 oppgav desse kjeldene: 
 

Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Polsk diaspora i Israel
Rumensk diaspora i Israel
Yashresh

Yashresh (hebraisk skrift יַשְׁרֵשׁ, tyder '[han] skal slå rot') er ein moshav sentralt i Israel. Han ligg i Shephelah kring 3 km sør for Ramle. Moshaven dekkjer kring 500 dekar og høyrer til Gezer regionale kommune. I 2006 hadde han eit folketal på 770.

Moshaven vart grunnlagd i 1950 av immigrantar frå Marokko. Som nabostaden Yatzitz har han fått namn frå Jesaja 27:6;
I dagar som kjem, skal Jakob slå rot, Israel skal veksa og bløma og fylla jorda med grøde.

Kjelder

Denne artikkelen bygger på «Yashresh» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det sentrale distriktet i Israel
1950 i Israel
Yatzitz

Yatzitz (hebraisk skrift יָצִיץ, tyder [Han] skal bløme) er ein moshav sentralt i Israel. Han ligg i Shephelah kring 7 km sør for Ramle. Moshaven dekkjer kring 2 000 dekar og høyrer til Gezer regionale kommune. I 2006 hadde han eit folketal på 838.

Moshaven vart grunnlagd i 1950 av immigrantar frå Tripoli in Libya. Som nabostaden Yashresh er namnet henta frå Jesaja 27:6;
I dagar som kjem, skal Jakob slå rot, Israel skal veksa og bløma og fylla jorda med grøde.

Kjelder

Denne artikkelen bygger på «Yatzitz» frå ,  den 25. juli 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det sentrale distriktet i Israel
1950 i Israel